b"\n_START_ARTICLE_\nYamaha YZF R1\n_START_PARAGRAPH_\nYamaha YZF-R1 motociklas, pristatytas 1998, yra Yamahos tre\xc4\x8diosios kartos litro\xc2\xa0\xe2\x80\x93 klas\xc4\x97s Genesis motociklas. Po pristatymo jis buvo laikomas motociklu, kuris yra ar\xc4\x8diausiai tikr\xc5\xb3 sportini\xc5\xb3 motocikl\xc5\xb3 klas\xc4\x97s\xc2\xa0\xe2\x80\x93 d\xc4\x97l ne\xc4\xaftik\xc4\x97tinos akceleracijos, stabdymo ir daug platesni\xc5\xb3 valdymo galimybi\xc5\xb3.\n_START_SECTION_\nIstorija\n_START_PARAGRAPH_\nPradedant modeliu FZR1000 1988 metais, Yamaha pristat\xc4\x97 kelet\xc4\x85 motocikl\xc5\xb3, sukurt\xc5\xb3 pirm\xc4\x85 kart\xc4\x85 naudojant keturkampio formos aliuminin\xc4\xaf r\xc4\x97m\xc4\x85, naujausias \xc4\xafsiurbimo ir i\xc5\xa1metimo technologijas, panaudojant ir 5 vo\xc5\xbetuv\xc5\xb3 cilindre galvut\xc4\x99. Aliuminio r\xc4\x97mas labai lengvas ir stiprus lyginant su plieniniu, valdymas ir stabdymas smarkiai pager\xc4\x97jo, lyginant su seno tipo plieniniais r\xc4\x97mais. \xc5\xa0ie privalumai dar\xc4\x97 FZR1000 tikrai i\xc5\xa1skirtiniu, ir daugelis i\xc5\xa1band\xc5\xbeiusi\xc5\xb3j\xc5\xb3 \xc5\xa1\xc4\xaf motocikl\xc4\x85 vadino \xe2\x80\x9ede\xc5\xa1imtme\xc4\x8dio motociklu\xe2\x80\x9c. Kitus ketverius metus Yamaha m\xc4\x97gavosi dideliais pardavimais ir s\xc4\x97kme lenktyn\xc4\x97se.\n_START_SECTION_\n1998\n_START_PARAGRAPH_\nYamaha i\xc5\xa1leid\xc5\xbeia YZF-R1. Sutrumpinta rat\xc5\xb3 baz\xc4\x97 leido staigiau valdyti motocikl\xc4\x85 ir optimizavo svorio centr\xc4\x85. Naujai i\xc5\xa1leistas modelis Yamaha YZF-R1 buvo gaminamas baltos, raudonos ir m\xc4\x97lynos spalvos. Europoje populiariausia buvo m\xc4\x97lyna motociklo spalva.\n_START_SECTION_\n1999\n_START_PARAGRAPH_\n'99 R1 versijoje buvo padaryti tiktai smulk\xc5\xabs pakeitimai, neskaitant i\xc5\xa1vaizdos.\n_START_SECTION_\n2000\n_START_PARAGRAPH_\n2000 metais Yamaha pristat\xc4\x97 serij\xc4\x85 pakeitim\xc5\xb3, pagerinan\xc4\x8di\xc5\xb3 motocikl\xc4\x85. R1 buvo puikus motociklas trumpiems nuotoliams, ta\xc4\x8diau d\xc4\x97l savo staigaus valdymo buvo nelabai m\xc4\x97giamas tolim\xc5\xb3 atstum\xc5\xb3 vairuotoj\xc5\xb3.\n_START_SECTION_\n2001\n_START_PARAGRAPH_\n2001 buvo pirmieji metai, kai R1 pateko tarp galingiausi\xc5\xb3 motocikl\xc5\xb3, ir paskutinieji metai, kai Yamaha \xc5\xa1iame modelyje naudojo varikl\xc4\xaf su karbiuratorium. V\xc4\x97lesni modeliai tur\xc4\x97jo kuro \xc4\xafpur\xc5\xa1kimo sistemas.\n_START_SECTION_\n2004\n_START_PARAGRAPH_\nNaujoji kuro \xc4\xafpur\xc5\xa1kimo sistema buvo pristatyta 2004 metais.\n_START_SECTION_\n2007\xe2\x80\x932008\n_START_PARAGRAPH_\nVisi\xc5\xa1kai naujas YZF-R1 2007 met\xc5\xb3 modelis buvo pristatytas 2006 met\xc5\xb3 spalio 9 d. Naujov\xc4\x97 yra Yamaha mikroprocesoriaus valdomas \xc4\xafsiurbimas.\n_START_SECTION_\n\xc4\xaedomyb\xc4\x97s\n_START_PARAGRAPH_\nNuotyki\xc5\xb3 ie\xc5\xa1kotojas Nick Sander pasirinko Yamaha R1 buv savo rekordui pasiekti. \xc5\xa0iuo motociklu jis apva\xc5\xbeiavo aplink pasaul\xc4\xaf."